ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ ክታበት ኣብ ምፍራይ ትመርሕ ዘላ ቻይና ድሮ ንሰራሕተኛታት ትኸትብ ጀሚራ 28 ነሓሰ 2020 ምንጪ ስእሊ, Getty Images ኣብ መፈለምታ እዚ ወርሒ ሓላፊ ሓደ ብውልቀ ዝውነን ገዚፍ ኩባንያ ቻይና ክታበት ኮቪድ-19 ኣብ ወርሒ ሕዳር ናብ ዕዳጋ ክቐርብ ትፅቢት ከም ዝግበር ንሰራሕተኛታቱ ገሊጹ። እዚ ክታበት ዝለመሰ ቑጠባ ዝሓውየሉ ምልክት ገይሩ ከም ዝወርእዮ ብምግላጽ እቲ ትካል ብብዝሒ ክታበት ናይ ምሻጥ ዕድል ከም ዝህልዎ ተዛሪቡ። ድሕሪ ሒደት ሰሙናት ድማ፡ መንግስቲ ቻይና እቲ ተስፋ ዘለዎ ዝመስል ምምዕባል ክታበት ህዝቢ ክፈልጦ ገይሩ። እቲ ኣብ መላእ ዓለም ተዘርጊሑ ዘሎ ለበዳ ኮሮናቫይረስ መጀመርታ ኣብ ሓደ ዕዳጋ ቻይና ከም ዝተራእ ይግመት። ቻይና፡ ነዚ ኣጋጣሚ ናይ ባዕላ ኣሰር ክተንብረሉን፡ ነቲ ኣብ ዓለም ውፅኢታዊ ክታበት ንምምዕባልን ንምክፍፋልን ኣብ ዝግበር ዘሎ ውድደር ክትዕወት ብዘይንሕስያ'ያ ትቃለስ ዘላ። ኣብቲ ዝሓለፈ ሰሙን፡ እቲ ዝምዕብል ዘሎ ክታበት ብሃገራዊ ቴሌቬዥን ብስእሊ ዝተፈነወን፡ ሓንቲ ኽምስ ዝበለት ሰበይቲ ድማ ኣብ ቤተ-ፈተነ ሕላገት እቲ ክታበት ዘለዎ ሳንዱቕ ሒዛ ተራእያ እያ። ኮርፖሬሽን ቅመማ ኣፋውስ ቻይና ሲኖፍራም'ውን እዚ ክታበት መጻኢ ወርሒ ታሕሳስ ኣብ ዕዳጋ ከም ዝውዕልን ዋግኡ 140 ዳላር ከም ዝኾነን ዕላዊ ገይሩ ኣሎ። ኮሮናቫይረስ፡ 'ካብ ኣፍ ሞት'የ ተመሊሰ' ኮሮናቫይረስ፡ መድሃኒት ይርከብ'ዶ ይኸውን?
